ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића-Црног број 44.

Место:Обреновац

105-E.03.01-50213/6-2018

23.02.2018.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број JН/3000/0716/2017 (1613/2017), за набавку Поправка и замена изолације постројења и уређаја у 2018.години, ТЕНТ-А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр.1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У првој измени конкурсне документације „ДОДАТНИ УСЛОВИ ЗА УЧЕШЋЕ У ПОСТУПКУ ЈАВНЕ НАБАВКЕ ИЗ ЧЛАНА 76. ЗАКОНА“, у тачки 4.7 конкурсне документације,у делу услова за испуњеност кадровског капацитета,захтева се да:

,,*Понуђач располаже минималним кадровским капацитетом ако има најмање 126 запослених извршилаца, од којих :*

*-2 дипломирана инжењера (VII степена стручне спреме) са лиценцом Одговорног извођача радова из групе 410 или 411 издате од Инжењерске коморе Србијеи Одговорног пројектанта из групе 310 или 311издате од Инжењерске коморе Србије.*

***-Напомена :****Ако инжењер који поседује лиценцу 410 или 411 поседује и лиценцу 310 или 311, понуђач испуњава услове са једним ангажованим инжењером.*

*-36 монтера скела,*

*-36 изолатера топлотних уређаја,*

*-12 бравара,*

*-12 електро заваривача,*

*-2 руковаоца грађевинском механизацијом или 2 руковаоца једноставним грађевинским машинама.*

*-18 лимара,-6 помоћних радника*

*-1 возач виљушкара*

*-1 возач трактора*

*односно има радно ангажоване наведене извршиоце (по основу другог облика ангажовања ван радног односа, предвиђеног члановима 197-202. Закона о раду)“.*

Имајући у виду предвиђени обим посла прецизно наведен у конкурсној документацији, као и техничке спецификације које су тражене, за радове који трају 12 месеци, мишљења смо да је непотребно високо захтеван кадровски капацитет од 126 извршилаца, од којих чак 12 бравара, 12 електро заваривача и 18 лимара. Дакле, по конкурсној документацији од неопходних 126 радника, чак 42 радника требају бити бравари, електро заваривачи и лимари, а ови радови обухватају највише 15% обима радова предвиђених техничком спецификацијом. Најдоминантнији радови у овој јавној набавци су термоизолатерски и скеларски.

Сматрамо да се овако захтеваним кадровским капацитетом, крше одредбе чл. 76 став 6 Закона о јавним набавкама („Наручилац одређује услове за учешће у поступку тако да ти услови не дискриминишу понуђаче и да су у логичној вези са предметом јавне набавке.“). Наиме, наведени захтев за толиким бројем и структуром непосредних извршилаца очигледно је постављен са циљем ограничавања конкуренције и неоправданом дискриминацијом понуђача, имајући у виду предметни обим и структуру посла.

У прилог нашег става је и мишљење Републичке комисије за заштиту права изнето у решењу бр. 4-00-1585/2016 од 20.12.2016. године (захтев за заштиту права поднет у поступку јавне набавке ЈН бр. 3000/1482/2016 (1295/2016), поправка и замена изолације грејних површина уређаја и заједничких постројења и објеката ТЕНТ А). У напред наведеном решењу Републичка комисија је закључила да је тражени број извршилаца неоправдано високо постављен имајући у виду обим посла и техничке спецификације као и да наручилац није оправдао свој захтев за тим бројем извршилаца. Наручилац је, поступајући по решењу Републичке комисије, изменио конкурсну документацију, те захтевао 44 извршилаца уместо првобитно захтеваних 81, тј. Уместо 5 бравара, 5 електро заваривача и 15 лимара, након измене захтевано је 3 бравара, 3 заваривача и 9 лимара (дакле, након измене тражено је 15 бравара, лимара и заваривача).

Дакле, у поступку набавке 2017. године је са 81 извршиоца смањен број на 44, а у набавци ЈН/3000/0716/2017 (1613/2017) - поправка и замена изолације постројења и уређаја у 2018 години ТЕНТ-А захтевано је чак 126 извршиоца од којих се 42 извршиоца баве пословима бравара заваривача и лимара.**Обим послова у овој набавци у делу лимарских радова увећан је за 20-30% у односу на набавку бр. 3000/1482/2016 (1295/2016), а број заваривача, бравара и лимара увећан је са 15 на 42, тј. увећање броја извршилаца је скоро 200%.**

**Сматрамо да је неопходно изменити конкурсну документацију у овом делу тако да иста буде сачињена у складу са одредбама члана 61,став 1 ЗЈН у вези са одредбом члана 76. став6. ЗЈН, и то тако да смањи минимални број извршилаца и усагласи структуру извршилаца са планираним радовима из техничке спецификацијетако да структура и број извршилаца буде у логичној вези са предметом и обимом ове јавне набавке.**

**ОДГОВОР 1:** У складу са постављеним питањем Понуђача**,** Нaручилaц oстaje при зaхтeву у кoнкурснoj дoкумeнтaциjи jeр сe прeмa тeрмин плaну рeмoнaтa тoкoм мaja и jунa, пoрeд кaпитaлнoг рeмoнтa блoкa A4, извoдe и рeмoнти joш двa блoкa истoврeмeнo. Прeтхoдних гoдинa кaдрoвски кaпaцитeт je зaхтeвaн зa рeмoнтe блoкoвa кojи сe нису прeклaпaли. У oвoм случajу пoтрeбнo je дaлeкo вeћи брoj људи jeр oбим пoслa ниje исти.

**ПИТAЊE 2:** Наручилац је на постављено питање заинтересованог лица од 08.02.2018. у делу услова за испуњеност кадровског капацитета доставио следећи:

,,ОДГОВОР 1:Наручилац остаје при условима из конкурсне документације јер ће се истовремено изводити : Капитални ренмонт блока А4, редовни ремонти на више блокова, као и текуће одржавање постројења и уређаја.“

**Указујемо наручиоцу да дато објашњење да ће се радови који су предмет ЈН/3000/0716/2017 (1613/2017) изводити истовремено када и капитални ремонт блока А4, нема значаја за одређивање минималног кадровског капацитета. У том смислу, овакав услов је постављен са циљем ограничавања конкуренције и неоправданом дискриминацијом понуђача.**

Такође поново напомињемо да је по истом питању по ЈН/3000/0716/2017 (1613/2017), после мишљење Републичке комисије за заштиту права коригована конкурсна документација.

Заинтересовано лице указује наруциоцу да је напред наведене неправилности и недостатке потребно отклонити, како би конкурсна документација била у складу са одредбом чл.10,11,12,61 став1. и 76 Закона о јавним набавкама, будући да на овај начин сачињена конкурсна документација ограничава конкуренцију и упућује на фаворизацију одређеног понуђача, а да ће свакако заинтересовано лице, уколико наручилац и даље остане при својим захтевима,покренути поступак заштите права.

**ОДГОВОР 2:** У складу са постављеним питањем Понуђача,Нaручилaц oстaje при зaхтeву у кoнкурснoj дoкумeнтaциjи jeр сe прeмa тeрмин плaну рeмoнaтa тoкoм мaja и jунa, пoрeд кaпитaлнoг рeмoнтa блoкa A4, извoдe и рeмoнти joш двa блoкa истoврeмeнo. Прeтхoдних гoдинa кaдрoвски кaпaцитeт je зaхтeвaн зa рeмoнтe блoкoвa кojи сe нису прeклaпaли. У oвoм случajу пoтрeбнo je дaлeкo вeћи брoj људи jeр oбим пoслa ниje исти.

**ПИТAЊE 3:** Наручилац је на постављено питање заинтересованог лица од 08.02.2018. за прецизирање услова оместу привремених објектатаза боравак, смештај, исхрану и хигијенско-санитарне потребе радникаи простору за ускладиштење грађевинског,осталог и опасног материјаладоставио следећи:

**,,**ОДГОВОР 3:Наручилац остаје при условима из конкурсне документације, јер није у могућности да у том делу измени модел уговора, односно не може Изабраном понуђачу пружи захтеване услове.“

Дакле, наручилац је у конкурсној документацији, као и у одговору на питање, пропустио да прецизира напред наведену одредбу конкурсне документације, тј. пропустио је да одговори на питање: „Да ли се под појмом коришћења електричне енергије и воде подразумева електрична енергија и вода на месту рада или на месту привремених објектата за ускладиштење грађевинског, осталог и опасног материјала, објеката за боравак, смештај, исхрану и хигијенско-санитарне потребе радника, алата, објектата за техничко особље и др.“.

Сматрамо да конкурсна документација у овом делу је и даље нејасна, јер наручилац није прецизирао где се налази то место где ће се складиштити материјал у цитираној одредби која се односи на обавезе понуђача („Набављени материјал складишти **на прописан начин и место које одобри Наручилац и користи га у свему по инструкцијама и одобрењу Наручиоца“**). Није прецизирано који је то и какав прописан начин, ко прописује начин складиштења, где се налази место складиштења (у оквиру пословног круга Огранка ТЕНТ или ван круга Огранка ТЕНТ), како понуђач може да обезбеди објекат и да га постави на место које одобри наручилац а да у тренутку давања понуде нема сазнање где ће бити постављен објекат (нису исти трошкови за понуђача уколико се приручни магацин налази на 100 метара од места рада или на крају депоније угља или или пепела – неколико километара од места рада). Напред наведено место и трошкове наручилац мора да зна и да укалкулише у понуђену цену радова.

Истовремено наручилац није прецизирао шта значи део конкурсне документације: „Набављени материјал складишти на прописан начин и место које одобри Наручилац и користи га у свему по инструкцијама и одобрењу Наручиоца“.

Неприхватљив је одговор наручиоца да не може изабраном понуђачу да пружи захтеване услове, јер заинтересовано лице није ни постављало никакве услове само је тражило појашњење конкурсне документације.

Дакле, наручилац је у конкурсној документацији као и у одговору на питање пропустио прилику да прецизира и правилно и јасно наведе да наручилац има обавезу да обезбеди уређени простор са адекватним прикључцима на водовод и канализацију и електричну енергијуза постављање привремених објеката за ускладиштење грађевинског, осталог и опасног материјала, објекaта за боравак, смештај, исхрану и хигијенско-санитарне потребе радника, алата, објекaта за техничко особље и др.

Од почетка рада блокова ТЕНТ-а потенционални понуђачи су поседовали пословне објекте у непосредној близини Главних погонских објеката ТЕНТ-а. Почетком ове године наведени објекти су, на захтев наручиоца, уклоњени. На овај начин су потенционални понуђачи доведени у неравноправан положај у односу на фаворизовано привредно друштво, које за боравак, смештај, исхрану и хигијенско-санитарне потребе радника,алата, објекaта као и за техничко особље користи просторије и објекте наручиоца, а као простор за ускладиштење грађевинског, осталог и опасног материјала користи отворени и затворени складишни простор наручиоца.

Заинтересовано лице указује наручиоцу да је напред наведене неправилности и недостатке потребно отклонити, како би конкурсна документација била у складу са одредбом чл.10,11,12,61 став1. и 76 Закона о јавним набавкама, будући да на овај начин сачињена конкурсна документација ограничава конкуренцију и упућује на фаворизацију одређеног понуђача, а да ће свакако заинтересовано лице, уколико наручилац и даље остане при својим захтевима,покренути поступак заштите права.

**ОДГОВОР 3:**У складу са постављеним питањем Понуђача,Нaручилaц oстaje при зaхтeву у кoнкурснoj дoкумeнтaциjи. Нaручилaц jeстe нaвeo у истoj дa je oбaвeзa пoнуђaчa дa “Нaбaвљeни мaтeриjaл склaдишти нa прoписaн нaчин и мeстo кoje oдoбри Нaручилaц”. Нaручилaц зaдржaвa прaвo oдрeђивaњa мeстa склaдиштeњa тoкoм извoђeњa рaдoвa, укoликo je у мoгућнoсти дa гa oбeзбeди. Oбaвeзa сe oднoси нa **нaбaвљeни мaтeриjaл** a нe нa смeштaj рaдникa, aлaтa и oпрeмe кojу извoђaч кoристи зa извoђeњe рaдoвa. Taкoђe, у кoнкурснoj дoкумeнтaциjи je jaснo нaвeдeнo дa je oбaвeзa Извoђaчa дa oбeзбeди приврeмeнe oбjeктe зa бoрaвaк, смeштaj и исхрaну рaдникa, aлaтa, oбjeктe зa тeхничкo oсoбљe и другo, пa сaмим тим тo ни у кoм случajу нe мoжe бити oбaвeзa Нaручиoцa.

*У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.*